OzLabs/hebrew-wiki-articles huggingface dataset:
גנריום

גנריום (רשמית: "גנריום ביו-טכנולוגיות חדשניות", ברוסית: Генериум. Инновационные биотехнологии, באנגלית: Generium Pharmaceutical) היא חברת תרופות רוסית, אחת מחברות התרופות הגדולות במדינה ונחשבת לאחת המובילות בשוק התרופות הרוסי. החברה מחזיקה במתחם פיתוח עצמאי, המסוגל להתמודד עם מחזור הפיתוח המלא של כל תרופה ביולוגית, החל מתכנון מולקולות וכלה בייצור מסחרי.

מנכ"ל החברה הוא דמיטרי קודלאי, רופא בהכשרתו.
==פעילות==
גנריום היא חברה חדשנית הנחשבת למובילה בתחום הביוטכנולוגיה, כשהיא מפתחת ומייצרת תרופות לאבחון וטיפול במחלות משמעותיות בעיקר מחלות נדירות ואונקולוגיות, שחפת, המופיליה, טרשת נפוצה, טיפולים במחסור בהורמון גדילה ובאוטם שריר הלב. מרכז המחקר והייצור של גנריום ממוקם בכפר וולגינסקי, במחוז ולדימיר. במהלך התפרצות נגיף הקורונה ברוסיה החברה שיתפה פעולה ביצירת בדיקות לאיתור נוגדנים במטופלים במרוץ למציאת חיסון למגפה.

==מוצרים==

== קישורים חיצוניים ==
* 
* 
* 
* 
* 

==הערות שוליים==

קטגוריה:יצרני תרופות רוסיים
צ'רטאנובו המרכזית

צ'רטאנובו המרכזית (ברוסית: Чертаново Центральное) הוא ראיון של המחוז הדרומי של העיר הפדרלית מוסקבה, שברוסיה. שטח המחוז הוא 6.5159 קמ"ר ואוכלוסייתו מונה 117,308 תושבים (2020).

המצב האקולוגי במרכז צ'רטנובו מעורבב. במערב המחוז הוא מוערך כבטוח ביותר בגלל היעדר אזורי תעשייה, כבישים מהירים גדולים ונוכחות יער ביטבסקי לאורך כל הגבול. במזרח המחוז, המצב האקולוגי לא טוב בגלל אזור התעשייה הממוקם מס' 65 "צ'רטנובו" וכביש המהיר ורשבסקויה שעובר שם.

== אתרים ראויים לציון ==
* פארק 30 שנה לניצחון
* קניון קולומבוס
* תחנות מטרו פרז'סקאיה ויוז'נאיה של הקו סרפוחובסקו-טימיריאזבסקאיה

==קישורים חיצוניים==

* 

קטגוריה:מוסקבה: נפות
אבישלום וסטרייך

אבישלום וסטרייך (נולד ב-15 באוגוסט 1976) הוא ד"ר לפילוסופיה מטעם אוניברסיטת בר-אילן, פרופסור למשפטים ב ברמת גן, עמית מחקר במרכז קוגוד של מכון שלום הרטמן, ועמית מחקר לשם כבוד בפקולטה לאומנויות, שפות ותרבויות באוניברסיטת מנצ'סטר.

וסטרייך עוסק בתחומי המשפט העברי, דיני משפחה ותורת המשפט .

== ביוגרפיה ==
וסטרייך למד בישיבת עתניאל ובישיבת שעלבים, ולאחר מכן התגייס לחיל המודיעין, שם שירת כקצין.<ref name=":0"></ref> במהלך השירות הצבאי השלים תואר ראשון ב בהצטיינות יתירה.<ref name=":0" /> לאחר השירות הצבאי פנה וסטרייך לתואר שני בפרשנות ותרבות באוניברסיטת בר-אילן, ולתואר ראשון נוסף בתלמוד ובמשפטים. וסטרייך השלים דוקטורט בתוכנית ללימודי פרשנות ותרבות באוניברסיטת בר-אילן. עבודת הדוקטור שלו עסקה בהתפתחות ומגמות פרשניות בדיני הנזיקין התלמודיים לאור מקרי פטור חריגים, והתמקדה בעיקר במסכת בבא קמא. העבודה הונחתה על ידי יאיר לורברבוים ודוד הנשקה<ref></ref>.

לאחר סיום הדוקטורט החל וסטרייך לשמש כמרצה אורח בתלמוד, מדרש וספרות ההלכה בקולג' לאו בק שבלונדון, וכעמית מחקר ביחידה לחקר העגינות במרכז ללימודי היהדות באוניברסיטת מנצ'סטר<ref></ref>. לאחר מכן החל וסטרייך לכהן כמרצה ובהמשך כפרופסור חבר ב ברמת גן. 

בשנת 2016 היה וסטרייך עמית מחקר במכון הדסה-ברנדייס של אוניברסיטת ברנדייס, ובשנת 2017 היה חוקר אורח במרכז פטרי-פלום למשפט רפואי, ביוטכנולוגיה וביואתיקה בבית הספר הרווארד למשפטים.

בנוסף לתפקידו כפרופסור למשפטים, מהווה וסטרייך עמית מחקר במרכז קוגוד לחקר המחשבה היהודית ולהגות עכשווית של מכון שלום הרטמן, וכעמית מחקר לשם כבוד בפקולטה לאומנויות, שפות ותרבויות שבאוניברסיטת מנצ'סטר.<ref name=":1"></ref>

== פרסומים ==
שני ספריו הראשונים עוסקים בנושאי הגירושין. בשנת 2012 פרסם את ספרו "Talmud-Based Solutions to The Problem of Agunah", שחובר בהיותו עמית מחקר ביחידה לחקר העגינות באוניברסיטת מנצ'סטר. בשנת 2014 פרסם את ספרו "הזכות לגירושין – גירושין ללא אשם במסורת היהודית".<ref name=":1" />

בשנת 2023 הוציא לאור את ספרו "ארבעה אבות נזיקין – מסורת, משפט ופרשנות" בהוצאת כרמל, העוסק במושגי ארבעת אבות נזיקין בתלמוד.<ref></ref>

פרס<nowiki/>ם ומפרסם מאמרים נוספים בכתבי העת של המשפט העברי בישראל, ובאתר מרכז קוגוד. בנוסף, הוא פעיל בקבוצת הפייסבוק "יומי" אשר מהווה נקודת מפגש של חוקרי תלמוד על הדף היומי.

== חיים אישיים ==
נשוי למירי, מורה לספרות, משוררת ומרצה במדרשת לינדנבאום-לוד ובמדרשות נוספות, ואב לארבעה ילדים. אביו הוא פרופסור אלימלך וסטרייך. מתגורר בפתח תקווה.

== קישורים חיצוניים ==
<big>חיבורים</big>

ארבע אבות נזיקין : מסורת, משפט ופרשנות. אבשלום וסטרייך. סדרת פרשנות ותרבות. כרמל.2023
* [https://heb.hartman.org.il/person/avishalom-westreich/ רשימת מאמרים של אבישלום וסטרייך באתר מכון הרטמן]
* [https://clb.academia.edu/AvishalomWestreich רשימת פרסומים של אבישלום וסטרייך באתר המרכז האקדמי למשפט ועסקים רמת גן]
* [https://papers.ssrn.com/sol3/cf_dev/AbsByAuth.cfm?per_id=1350839 רשימת פרסומים של אבישלום וסטרייך באתר Acadmia.edu]
* [https://papers.ssrn.com/sol3/cf_dev/AbsByAuth.cfm?per_id=1350839 רשימת פרסומים של אבישלום וסטרייך באתר SSRN]
* 

==הערות שוליים==

קטגוריה:בוגרי ישיבת עתניאל
קטגוריה:בוגרי האוניברסיטה הפתוחה
קטגוריה:בעלי תואר דוקטור מאוניברסיטת בר-אילן
קטגוריה:פילוסופים ישראלים
קטגוריה:סגל המרכז האקדמי למשפט ולעסקים
קטגוריה:ישראלים שנולדו ב-1976
קטגוריה:בוגרי ישיבת שעלבים
אילוף המלכה

אילוף המלכה (באנגלית: The Taming of the Queen) הוא רומן היסטורי מאת הסופרת הבריטית פיליפה גרגורי, שיצא לאור ב-13 באוגוסט 2015. הרומן מגולל את סיפורה של קתרין פאר, אשתו השישית והאחרונה של הנרי השמיני, מלך אנגליה.

==עלילה==
מלך אנגליה הנרי השמיני בחר בקתרין פאר, אלמנה בת 31, להיות אשתו. היא מודעת לסופן המר של נשותיו הקודמות של הנרי. קתרין שוקדת על לימודיה, מקדמת מיזמים לתרגום כתבי הקודש לשפה האנגלית, ותומכת ברפורמציה הפרוטסטנטית. הנרי סובל מצינית, וברגלו פצע קשה שאינו נרפא. פאר מבטיחה שהנסיכה מרי והנסיכה אליזבת יתקבלו מחדש בחצר המלוכה. הנרי מתעלל בקתרין, אבל בכך מבטיח שהיא לא תוצא להורג בשל דברי כפירה.

==תרגום לעברית==
הספר יצא לאור בעברית בתרגומו של צפריר גרוסמן בשנת 2017 בהוצאת אופוס.

==קישורים חיצוניים==
* [http://www.philippagregory.com/books/the-taming-of-the-queen "אילוף המלכה"] באתר של פיליפה גרגורי 
* 

==הערות שוליים==

קטגוריה:ספרי 2015
קטגוריה:ספרי פיליפה גרגורי
קטגוריה:רומנים היסטוריים
וויקובסקי

נפת ווֹיקוֹבְסְקִי (ברוסית: Войковский район) היא נפה במחוז הצפוני של העיר הפדרלית מוסקבה שברוסיה. שטחה 6.61 קמ"ר ואוכלוסייתה מונה 70,899 תושבים (2020).

המראה הנוכחי של הנפה החל להתגבש בשנות השלושים של המאה העשרים, כאשר מאגר חימקי, מבני המגורים, המפעלים ומכוני השכלה הראשונים הרב-קומתיים הופיעו כאן. לאחר 1945 החלה בנייה רחבת היקף ובנייה תעשייתית – הופיעו שכונות חדשות. בימינו מתרחש שחזור בנייני הדיור הרעועים והשטחים העצומים של מפעלי תעשייה, נבנים מתקנים חברתיים ותרבותיים.

== אתרים ראויים לציון ==
* האקדמיה לניהול של משרד הפנים של רוסיה 
* פארק על שם וורובסקי 
* קניון מטרופוליס

==קישורים חיצוניים==

* 

קטגוריה:מוסקבה: נפות
משה לבל

הרב משה לבל (נולד ב-י"ט באייר ה'תש"ך, 16 במאי 1960) משמש כמנהל הרבני של ועידת רבני אירופה, ראש ישיבת תורת חיים במוסקבה ודיין בבית הדין במוסקבה.

==ביוגרפיה==
נולד בירושלים לרב דוד לייב ולחנה. מצד אביו הוא דור שמיני בארץ ומתייחס לרבי סעדיה ולרב יצחק חסלביצ'ר (אבי משפחת חשין), שניהם מן העולים בעליית תלמידי הגר"א. אמו (לבית לייפער) היא נכדת אחד האדמו"רים מנדבורנה. סבה מצד אמה הוא רבי שמואל מאיר הולנדר. 

הרב לבל בוגר ישיבת קמניץ הקטנה וישיבת פוניבז'. כבר משנת 1988 היה פעיל בארגון "מסילות עליה", שבנשיאותו עמד הרב משה שפירא ונוהל על ידי הרב צבי וייספיש - ראש כולל הר"ן. הארגון עסק בקליטתם הרוחנית והגשמית של העולים מברית המועצות. ב-1991, בעקבות גיסו הרב אליהו טבגר, החל ללמד בישיבת תורת חיים במוסקבה, שהוקמה אחרי נפילת מסך הברזל בעידודם ובתמיכתם של רבי משה סולובייצ'יק והרב יצחק זילבר. בהמשך הועמד בראשות הישיבה וכן נתמנה לדיין בבית הדין הרבני במוסקבה בראשותו של הרב פנחס גולדשמידט, והוא אחד האישים המשפיעים בענייני קהילות חבר המדינות לשעבר. בתחילת המאה ה-21 מונה למנהל הרבני של ועידת רבני אירופה. 

בשנת 2017 בכינוס ה-30 של "ועידת רבני אירופה" שהתקיים באמסטרדם הוענק לו פרס ע"ש הרב אליהו טואף למנהיגות רבנית.

הרב לבל היה מקורב לרב יוסף שלום אלישיב ולרבי אהרן יהודה ליב שטינמן, מה שהביא להשפעת גדולי התורה החרדים בישראל על הקהילות היהודיות באירופה.

נכון ל-2020, הרב לבל נשוי לטובי (לבית קאופמן) ואב לעשרה, מתגורר בירושלים, ונמצא חלק מזמנו בישיבה במוסקבה. גיסו הוא הרב אליהו טבגר מרבני הישיבה ומי וממקימי עמותת פתיל תכלת.

==קישורים חיצוניים==
* [https://rabbiscer.org/il/about-cer/executive-council/ הרב משה לבל] באתר ועידת רבני אירופה
* [https://www.youtube.com/watch?v=RtAc3FpDUbk קריאות "הייל היטלר" לעבר רבני אירופה] באתר ynet, ריאיון לאולפן עם הרב משה לבל

* [https://www.kikar.co.il/314841.html השריפה בישיבה במוסקבה: "גויה תרמה לנו לול ברווזים"], באתר כיכר השבת
* [https://www.gov.il/he/departments/news/prayerrallyinthel רבנים ראשיים, אבות בתי דין ודיינים, מעשרים מדינות ברחבי העולם, בתפילת הודיה ותחינה משותפת בכותל המערבי], באתר משרד לשירותי דת
* [http://actualic.co.il/%D7%95%D7%A2%D7%99%D7%93%D7%AA-%D7%A8%D7%91%D7%A0%D7%99-%D7%90%D7%99%D7%A8%D7%95%D7%A4%D7%94-%D7%9C%D7%A8%D7%90%D7%A9%D7%95%D7%A0%D7%94-%D7%91%D7%90%D7%99%D7%A8%D7%95%D7%A4%D7%94-%D7%AA%D7%95%D7%9B/ 'ועידת רבני אירופה' החלה בהפעלת תוכנית מקיפה להכשרת; 'העתודה הרבנית של אירופה'], באתר אקטואליק, המנהל הרבני של הועידה הגר"מ לבל המרכז את ועדת הרבנים שתלווה את התוכנית
* [https://www.93fm.co.il/radio/614878/ מאות רבני אירופה בכנס מיוחד לקראת חג מתן תורה], באתר קול חי, מעמד של קבלת עול מלכות שמים - לפני התיבה המנהל הרבני של 'ועידת רבני אירופה' וראש ישיבת 'תורת חיים' במוסקבה הגאון רבי משה לבל שליט"א
* [https://www.inn.co.il/News/News.aspx/442663 ועידת רבני אירופה יוזמת תוכנית רחבה לשיקום הקהילות היהודיות], באתר ערוץ 7
* [https://www.youtube.com/c/%D0%A2%D0%BE%D1%80%D0%B0%D1%82%D0%A5%D0%B0%D0%B8%D0%BC/playlists משיעורי הרב משה לבל], לצפייה בערוץ "Торат Хаим" (תורת חיים)

==הערות שוליים==

קטגוריה:רבנים אורתודוקסים
קטגוריה:רבנים רוסים
קטגוריה:בוגרי ישיבת פוניבז'
קטגוריה:מוסקבה: רבנים
קטגוריה:רוסים שנולדו ב-1960
גארי טרנט האב

גארי דוואן טרנט האב (באנגלית: .Gary Dajaun Trent Sr; נולד ב-22 בספטמבר 1974) הוא כדורסלן עבר אמריקאי, אשר שיחק באופן פעיל בין השנים 1995–2007. לאורך 9 עונותיו בליגת ה-NBA רשם ממוצעים כוללים של 8.6 נקודות ו-4.5 ריבאונדים למשחק.

אביו של גארי טרנט הבן, שחקן טורונטו ראפטורס.

==קריירת מכללות==
טרנט נולד וגדל בעיר קולומבוס שבאוהיו, ובין השנים 1992–1995 למד באוניברסיטת אוהיו. בכל 3 עונותיו בקבוצת הכדורסל של האוניברסיטה ("אוהיו בובקאטס") זכה בפרס השחקן המצטיין של מחוז MAC, לאחר שרשם ממוצעים כוללים של 22.7 נקודות ו-11.3 ריבאונדים למשחק. בעונת 1993/1994 הוביל את קבוצתו להעפלתה הראשונה מזה 9 שנים לטורניר אליפות המכללות, ממנו הודחו הבובקאטס כבר בסיבוב הראשון. בשל הדומיננטיות מתחת לסלים שהפגין במשחקי המחוז, זכה לכינוי "השאק של המאק" (The Shaq of the MAC).

==קריירת משחק מקצועית==
בדראפט ה-NBA{{כ}} 1995 נבחר טרנט בבחירה ה-11 על ידי מילווקי באקס, ומיד הועבר בטרייד לפורטלנד טרייל בלייזרס. בשתי עונותיו הראשונות בפורטלנד פתח ב-38 משחקים, קלע 9.3 נקודות בממוצע למשחק, והודח עם הטרייל בלייזרס בסיבוב הראשון של פלייאוף ה-NBA.

באמצע עונת הועבר עם קני אנדרסון, אלווין ויליאמס ו-3 בחירות דראפט עתידיות בטרייד לטורונטו ראפטורס, תמורת דיימון סטודמאייר, וולט ויליאמס וקרלוס רוג'רס. עד לסיום אותה עונה קלע 12.2 נקודות למשחק עבור הראפטורס, אשר סיימו עם מאזן הניצחונות הנמוך ביותר באזור המזרחי (16–66).

לקראת עונת המקוצרת חתם על חוזה בדאלאס מאבריקס. באותה עונה קבע שיאי קריירה של 16.0 נקודות ו-7.8 ריבאונדים בממוצע למשחק, אולם המאבריקס סיימה במקום ה-11 באזור המערבי. בשתי העונות הבאות סבל מפציעות רבות, ושותף ב-44 בלבד מתוך 164 משחקי קבוצתו.

באוקטובר 2001 חתם טרנט על חוזה במינסוטה טימברוולבס, במדיה שיחק ב-3 העונות הבאות כשחקן ספסל. בעונת העפיל עם הטימברוולבס לגמר האזור המערבי, לראשונה בתולדות המועדון, לאחר שרשמו את מאזן העונה הסדירה הטוב ביותר באזור המערבי; 58–24. בסדרת גמר המערב הפסידה מינסוטה מול האלופה שבדרך, לוס אנג'לס לייקרס, בתוצאה 2–4.

בקיץ 2004 עזב טרנט את ליגת ה-NBA, והצטרף לקבוצת פאנליניוס מליגת העל היוונית. בשנת 2005 שיחק לתקופה קצרה במדי וירטוס רומא מהליגה האיטלקית, בטרם חזר לעונת פרישה בפאנליניוס בעונת 2006/2007. ב-20 משחקיו בשתי הליגות רשם ממוצעים כוללים של 12.6 נקודות ו-10.4 ריבאונדים למשחק.

==קישורים חיצוניים==

==הערות שוליים==

קטגוריה:בוגרי אוניברסיטת אוהיו
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אוהיו: כדורסלנים
קטגוריה:כדורסלני אוניברסיטת אוהיו
קטגוריה:בחירות דראפט של מילווקי באקס
קטגוריה:כדורסלני פורטלנד טרייל בלייזרס
קטגוריה:כדורסלני טורונטו ראפטורס
קטגוריה:כדורסלני דאלאס מאבריקס
קטגוריה:כדורסלני מינסוטה טימברוולבס
קטגוריה:כדורסלני פאנליניוס
קטגוריה:כדורסלני וירטוס רומא
קטגוריה:אמריקאים שנולדו ב-1974
שלגיה (סרט)

שלגיה (באנגלית: Snow White) הוא סרט פנטזיה מוזיקלי שיצא ישירות לווידאו בשנת 1987, המבוסס על אגדת העם "שלגיה ושבעת הגמדים". הסרט, אשר צולם בישראל, יצא כחלק מסדרת סרטים המבוססים על אגדות שהפיקו קנון גרופ.

בשנת 2005 יצא הסרט ב-DVD על ידי מטרו גולדווין מאייר.

== עלילה ==
נסיך המטייל ביער בחורף מוצא את שלגיה שוכבת בארון מזכוכית. שבעת הגמדים מגיעים ומספרים לו את סיפורה דרך מעתק לעבר.

הסיפור מתחיל במלך ומלכה השולטים בממלכתם, חורף אחד כאשר המלכה תופרת ביחד עם המשרתות שלה היא דוקרת את אצבעה וטיפת דם שלה נופלת על השלג באדן החלון. המלך מצהיר שיהיה להם ילד עם לחיים אדומות כדם ועור לבן כשלג. המלכה יולדת בת והיא קוראת לה שלגיה, אך המלכה מתה לאחר הלידה.

מספר שנים לאחר מכן המלך נישא מחדש. רעייתו, המלכה החדשה היא מרשעת המקנאת בביתו שלגיה, מזמינה צייד שייקח את שלגיה ליער ויהרוג אותה, ושיביא לה את הכבד של שלגיה כהוכחה לכך שהרג אותה, הצייד מצליח לקחת את שלגיה רחוק מאביה אך לאחר שהיא מגלה את התוכניות של אמה החורגת לגביה היא בורחת אל מעמקי היער, ביער היא מוצאת בית בו מתגוררים שבעה גמדים אשר נותנים לה לגור עימם; לאחר שנאמר למלך שבתו נטרפה על ידי חיות פרא, ליבו נשבר ולאחר מכן הוא נהרג במלחמה. 

שנים אחרי כן שלגיה גדלה להיות נערה יפהפייה. כשמתגלה למלכה על ידי המראה הקסומה שלה כי שלגיה עדיין בחיים היא מנסה להרוג אותה בעצמה שלוש פעמים, כאשר בפעם השלישית היא מתחפשת לרוכלת זקנה ומציעה לשלגיה תפוח מורעל, בתחילה היא מסרבת לקחת את התפוח אך לאחר שהמלכה חוצה אותו לשניים והן מתחלקות בו היא נענית להצעה, אוכלת את החלק המורעל של התפוח ומתמוטטת, הגמדים רואים את שלגיה במצב זה ושמים אותה בתוך ארון זכוכית.

בנקודה זו הסרט חוזר להווה, הגמדים מאפשרים מאפשרים לנסיך לקחת את שלגיה וארונה למקום ראוי, תוך כדי שהארון מועבר הוא נופל בטעות מהעגלה עקב סופת שלגים, מה שגורם לחתיכת התפוח המורעל לצאת מגרונה של שלגיה והיא מתעוררת, הנסיך המוקסם משלגיה מציע לה להנישא לו והיא מסכימה.

== שחקנים ודמויות ==
{| class="wikitable"
|-
!שם השחקן/ית
!שם הדמות
! אודות הדמות
|-
| שרה פטרסון || שלגיה ||
|-
| ניקולה פטרסון || שלגיה הקטנה ||
|-
| דיאנה ריג || המלכה הרעה || אמה החורגת של שלגיה
|-
| ג'יימס איאן רייט || הנסיך ||
|-
| דאג שלדון || המלך || אביה של שלגיה
|-
| דורית עדי || המלכה הטובה ||אמה של שלגיה
|-
| אמנון מסקין || הצייד ||
|-
| ג'וליאן שגרן || מראת הקסמים ||
|-
| עזריה רפופורט || המלך השני || אביו של הנסיך
|}

== קישורים חיצוניים ==

* 

קטגוריה:סרטי 1987
קטגוריה:סרטים באנגלית
קטגוריה:סרטים מוזיקליים אמריקאיים
קטגוריה:מכשפות בקולנוע ובטלוויזיה
קטגוריה:סרטים שיצאו ישירות בפורמט לצפייה ביתית
קטגוריה:סרטי פנטזיה אמריקאיים
קטגוריה:סרטים מבוססי שלגיה ושבעת הגמדים
לוטק סיריוס

לוגו היצרן "Lotec"
לוטק סיריוס (בגרמנית: Lotec Sirius) היא מכונית-על, בתצורת מכונית ספורט, מתוצרת יצרן מכוניות הספורט הגרמני Lotec אשר יוצרה בין השנים 2004 – 2009 בגרמניה.

=="לוטק סיריוס"==

* אב הטיפוס של הדגם הוצג בשנת 2000, הייצור הסדרתי התחיל בשנת 2004.
* 2 מושבים.
* 2 דלתות בתצורה "Butterfly doors" .
* מנוע מרכזי - אחורי V12 צילינדרים, 6.0 ליטר.
* מגדש טורבו כפול.
* סוג הנעה: הנעה אחורית 4x2.
* גוף הדגם בנוי מאלומיניום.
* בלמים: דיסקים מאווררים.

===תאוצות===
* תאוצה 0–100 קמ"ש היא 3.7 שניות.
* תאוצה 0–160 קמ"ש היא 4.9 שניות.
* תאוצה 0–200 קמ"ש היא 7.8 שניות.
* תאוצה 0–300 קמ"ש היא 13.8 שניות.

==ראו גם==
* מכונית-על

==קישורים חיצוניים==

* 
* 
* 

==הערות שוליים==

קטגוריה:מכוניות ספורט
קטגוריה:מכוניות על
קטגוריה:דגמי מכוניות שהושקו ב-2000
קטגוריה:מכוניות מנוע מרכזי
קטגוריה:כלי רכב גרמניים
Lift Off

Lift Off הוא סינגל שהוקלט על ידי הראפרים האמריקאים ג'יי זי וקניה וסט, בשיתוף הזמרת האמריקאית ביונסה, מתוך אלבומם המשותף, Watch the Throne. השיר יצא לאור ב-23 באוגוסט 2011, על ידי חברות התקליטים רוק-א-פלה רקורדס, רוק ניישן ודאף ג'אם, כסינגל השלישי מתוך האלבום.

== רקע וכתיבה ==
השיר נכתב על ידי ג'יי זי, קניה וסט, ג'ף באסקר, מייק דין, ברונו מארס וסיל, והופק על ידי וסט, באסקר ודין. השיר הוקלט בסידני שבאוסטרליה.<ref></ref> בתחילת מאי 2011, הופצה שמועה כי ברונו מארס הקליט שירה לשיר יחד עם ביונסה וכי השיר ייצא כסינגל הראשי מתוך אלבומם של ווסט וג'יי זי, Watch the Throne.<ref></ref><ref></ref> עם זאת, מארס לא הופיע בשיר וביונסה שרה מספר שורות במהלך הפזמון במקום, ומארס קיבל קרדיט כחלק מכותבי השיר.<ref></ref>

השיר נשלח לתחנות הרדיו האורבני העכשווי בארצות הברית ב-23 באוגוסט 2011, כסינגל הראשי מתוך האלבום.<ref name="webcitation.org"></ref> על פי מספר אמצעי תקשורת, השיר היה פופולרי מאוד בטוויטר וברחבי האינטרנט.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברות תקליטים
!מקור
|-
!ארצות הברית
|23 באוגוסט 2011
|רדיו אורבני עכשווי
|רוק-א-פלה • רוק ניישן • דאף ג'אם
|<ref name="webcitation.org"/>
|}

== קישורים חיצוניים ==

== הערות שוליים ==

קטגוריה:שירי 2011
קטגוריה:שירי ג'יי-זי
קטגוריה:שירי קניה וסט
קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ג'ף באסקר
קטגוריה:שירים שנכתבו על ידי קניה וסט
קטגוריה:שירים שהופקו על ידי ג'ף באסקר
קטגוריה:שירים שהופקו על ידי קניה וסט
קטגוריה:סינגלים בהוצאת דף ג'אם רקורדינגס
קטגוריה:סינגלים בהוצאת רוק-א-פלה רקורדס
הפסקה (מוזיקה)

במוזיקה, קיימים סימנים של תיווי מוזיקלי אשר מעידים על הפסקה (כלומר, על העדר צליל).

כל סימן הוא בעל צורה ייחודית אשר מעידה על אורכה של ההפסקה.

אורכי ההפסקות, בדומה למקצב ולאורכי הצלילים, נכתבים בצורה של שברים מתמטיים בנוסף לשמות שלהן.

ההפסקות מקבילות לצלילים מבחינת אורכיהם: לדוגמה, הפסקה של רבע היא המקבילה של צליל באורך רבע, וכדומה.

סימני ההפסקות בעלות חלוקה פנימית זוגית ואורכיהן:

הפסקות בעלות חלוקה פנימית זוגית ואורכיהן

{| border="1" align="right"
|+טבלת שמות סימני הפסקות בעלות חלוקה פנימית זוגית ואורכיהן:
! שם ההפסקה בעברית !! אורך ההפסקה !! צורת ההפסקה
|-
! חלק 64
! 1/64
|| קובץ:Rests on stave 10 Hemidemisemiquaver.svg
|-
! חלק 32
! 1/32
| קובץ:Rests on stave 09 Demisemiquaver.svg
|-
! חלק 16
! 1/16
| קובץ:Rests on stave 08 Semiquaver.svg
|-
! שמינית
! 1/8
| קובץ:Rests on stave 07 Quaver.svg
|-
! רבע
! 1/4
| קובץ:Rests on stave 06 Crotchet.svg או קובץ:Rests on stave 06 Crotchet alt.svg
|-
! חצי
! 1/2
| קובץ:Rests on stave 05 Minim.svg
|-
! שלם
! 1
| קובץ:Rests on stave 04 Semibreve.svg
|-
! שני שלמים (או ברווה Breve)
! 2
| קובץ:Rests on stave 03 Breve.svg
|-
! ארבעה שלמים (או לונגה Longa)
! 4
| קובץ:Rests on stave 02 Longa.svg
|}

הערות:
* להפסקה של רבע ישנם שני סימנים: אחד שבו משתמשים כיום, והשני ששייך למוזיקה מן העבר ולמוזיקה קלאסית צרפתית.
* ההפסקות של שני השלמים וארבעה השלמים הן הפסקות מן העבר, אשר כיום לא משתמשים בהן.

הפסקות בעלות חלוקה פנימית אי-זוגית ואורכיהן. מלמעלה למטה: שלם מנוקד (1.5), חצי מנוקד (4\3), רבע מנוקד (8\3), שמינית מנוקדת (16\3), חלק 16 מנוקד (32\3)

הפסקות מרובות בשיטת הכתיבה הישנה

==כתיבה של הפסקות בעלות חלוקה פנימית אי-זוגית ואורכיהן==

כתיבה של הפסקות בעלות חלוקה פנימית אי-זוגית דומה לכתיבתם של צלילים בעלי חלוקה פנימית אי-זוגית: על ידי הוספת נקודה .

הנקודה מוסיפה כמחצית מאורכה של ההפסקה, וכך ניתן לתאר הפסקות במשקלים בבעלי חלוקה פנימית אי-זוגית כמו 4\3, 8\6 ו-8\9.

==כתיבה של מספר רב של הפסקות==

בתפקידים כליים ואחרים, לרוב קיים מצב בו ישנן שתי תיבות רצופות או יותר של הפסקה (או באנגלית multiple bar rest).

כיום ישנן מספר דרכים לכתוב זאת. לדוגמה, כל הדוגמאות הבאות מציינות הפסקה של כ-7 תיבות רצופות.

<gallery mode="packed">
Multirests H-bars.png|
Multirests narrow H-bars.png|
Multirests Blank.png|
Multirests Old style.png|
</gallery>

בעבר, כתיבת מספר תיבות הפסקה הייתה מבוססת על כתיבת ההפסקות של שלם, שני שלמים (ברווה) וארבעה שלמים (לונגה).

==קישורים חיצוניים==

קטגוריה:תאוריית המוזיקה
קטגוריה:קצב
אלכסייבסקי (נפה, מוסקבה)

נפת אלכסייבסקי (ברוסית: Алексеевский район) היא נפה במחוז הצפון-מזרחי של העיר הפדרלית מוסקבה שברוסיה. שטחה הוא 5.29 קמ"ר ואוכלוסייתה מונה 80,634 תושבים (2020).

== אתרים ראויים לציון ==
* מלון קוסמוס
* פסל של שארל דה גול
* מקדש אייקון התיכווין של אם האלוהים באלכסייבסקי
* כנסיית השילוש נותן החיים בבית העלמין פיאטניצקי
* תחנות מטרו ודנ"ח ואלכסייבסקאיה של הקו קלוז'סקו-ריז'סקאיה

==קישורים חיצוניים==

* 

קטגוריה:מוסקבה: נפות
מייק דין

מייקל ג'ורג' דין (באנגלית: Michael George Dean; נולד ב-1 במרץ 1965) הוא מפיק מוזיקלי, טכנאי קול, פזמונאי ורב-נגן אמריקאי.

== קריירה ==
מייק דין החל לשתף פעולה עם אמנים רבים מטקסס, בהם הזמרת האמריקאית סלינה, עבורה שימש דין כמנהל מוזיקלי ומפיק. דין התפרסם לראשונה בעקבות פועלו בסצנת ההיפ הופ הדרומית בשנות התשעים, בעיקר מהפקת שירים לאמנים מחברת התקליטים ראפ-א-לוט רקורדס .<ref></ref>

דין שימש כמפיק מוזיקלי וטכנאי מיקס עבור אמנים רבים בסצנת ההיפ הופ האמריקאית, והתפרסם בעיקר בזכות עבודתו עם הראפר האמריקאי קניה וסט.<ref></ref> בתחילה, שימש כטכנאי מיקס לאלבום הבכורה של וסט, The College Dropout, ובהמשך הפיק יחד עם וסט את אלבומו המשותף של וסט יחד עם ג'יי-זי, Watch the Throne, את אלבומו השביעי, The Life of Pablo, ושאר אלבומיו הבאים.<ref></ref><ref></ref><ref></ref>

בשנת 2017 הקים את חברת התקליטים M.W.A.<ref></ref> בשנת 2020 הוציא את האלבום האינסטרומנטלי 4:20.<ref></ref>

== דיסקוגרפיה ==
=== אלבומי אולפן ===
* 2020: 4:20

== פרסים ומועמדויות ==
{| class="wikitable sortable"
!שנה
!פרס
!קטגוריה
!עבודה מועמדת
!תוצאה
!מקור
|-
|2005
| rowspan="19" |פרסי גראמי
|אלבום השנה
|The College Dropout <small>(כטכנאי מיקס)</small>
|
| rowspan="19" style="text-align:center;" |<ref></ref>
|-
| rowspan="3" |2006
|הקלטת השנה
|"Gold Digger" <small>(כטכנאי מיקס)</small>
|
|-
|אלבום הראפ הטוב ביותר
| rowspan="2" |Late Registration <small>(כטכנאי מיקס)</small>
|
|-
| rowspan="2" |אלבום השנה
|
|-
| rowspan="3" |2008
| rowspan="2" |Graduation <small>(כטכנאי מיקס)</small>
|
|-
|אלבום הראפ הטוב ביותר
|
|-
|שיר הראפ הטוב ביותר
|"Good Life" <small>(כפזמונאי)</small>
|
|-
|2012
|אלבום הראפ הטוב ביותר
|My Beautiful Dark Twisted Fantasy <small>(כטכנאי מיקס)</small>
|
|-
| rowspan="2" |2013
| rowspan="5" |שיר הראפ הטוב ביותר
|"Niggas in Paris" <small>(כפזמונאי)</small>
|
|-
|"Mercy" <small>(כפזמונאי)</small>
|
|-
|2014
|"New Slaves" <small>(כפזמונאי)</small>
|
|-
|2015
|"Bound 2" <small>(כפזמונאי)</small>
|
|-
| rowspan="2" |2016
|"All Day" <small>(כפזמונאי)</small>
|
|-
| rowspan="3" |אלבום השנה
|Beauty Behind the Madness <small>(כמפיק)</small>
|
|-
| rowspan="4" |2017
|Lemonade <small>(כמפיק)</small>
|
|-
|Purpose <small>(כמפיק)</small>
|
|-
| rowspan="3" |שיר הראפ הטוב ביותר
|"Famous" <small>(כפזמונאי)</small>
|
|-
|"Ultralight Beam" <small>(כפזמונאי)</small>
|
|-
|2019
|"Sicko Mode" <small>(כפזמונאי)</small>
|
|}

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מפיקים מוזיקליים אמריקאים
קטגוריה:פזמונאים אמריקאים
קטגוריה:רב-נגנים
קטגוריה:זוכי פרס גראמי
קטגוריה:טקסס: אישים
קטגוריה:מפיקי היפ הופ אמריקאים
קטגוריה:טכנאי קול אמריקאים
קטגוריה:אמריקאים שנולדו ב-1965
דנילובסקי (נפה)

נפת דנילובסקי (ברוסית: Даниловский район) היא נפה במחוז הדרומי של העיר הפדרלית מוסקבה שברוסיה. שטחה 12.596 קמ"ר ואוכלוסייתה מונה 95,013 תושבים (2020).

חלק נכבד ממנה אוכלס על ידי מפעלי תעשייה, הגדול שבהם הוא זיל, שכיום אינו פועל. זו הנפה היחידה במוסקבה השוכנת על שתי גדות נהר מוסקבה.

== אתרים ראויים לציון ==
* אצטדיון אדוארד סטרלצוב
* צסק"א ארנה
* מנזר סימינוב
* מטבעת מוסקבה
* זילרט , מתחם מגורים חדש הנבנה על שטח מפעל רכב זיל לשעבר
* פארק טיופלווה רושצ'ה 
* קניון מגפוליס
* תחנת המטרו אבטוזאבודסקאיה

==קישורים חיצוניים==
* 

קטגוריה:מוסקבה: נפות
כוונה להרוג

כוונה להרוג (באנגלית: Intent to Kill) הוא סרט אפל בריטי משנת 1958, הסרט מבוסס על רומן באותו שם מאת הסופר האירי בריאן מור .

הסרט צולם במונטריאול והכיל קאסט בינלאומי של שחקנים אירופאים ואמריקאים.

== עלילה ==
חואן מנדה, נשיא מדינה בדרום אמריקה אשר שרד ניסיון התנקשות בחייו, עובר למונטריאול על מנת לעבור טיפול רפואי עבור קריש דם קטלני שהוא עלול לעבור. אויביו הפוליטיים שומעים על מקום הימצאו ומעסיקים שלושה רוצחים שכירים מהעיר על מנת להשלים את משימת ההתנקשות. פרנסיסקו, העוזר של מנדה הנמצא איתו בעיר שותף אף הוא בתוכנית ההתנקשות, בעוד שהוא במסווה עוזרו ואיש סודו בוא מעביר מידע אודותיו לרוצחים, בנוסף לכך פרנסיסקו גם חושק בקרלה, אשתו של מנדה.

בינתיים בוב מקלורין (ריצ'רד טוד), רופא מנתח בריטי המתגורר בקנדה נתון תחת הלחץ של אשתו מרגרט (קייטי בויל), המעוניינת לעזוב את קנדה ולחזור ללונדון על מנת שייפתח שם מרפאה פרטית לרפואה פלסטית בה ירוויח יותר כסף. מרגרט טוענת שהיא יודעת על הרומן שבעלה ניהל את עם ננסי פרגוסון, המנתחת שעובדת עימו והיא מאיימת לפרסם דבר זה בציבור, על אף שזהו בדיה והרומן לא התקיים. הדאגות של בוב בחייו גורמות לו לאבד את הריכוז בעבודה במהלך שהוא מנתח את מנדה והוא כמעט עושה טעות פטאלית, אך לבסוף הניתוח מושלם בהצלחה.

כשמנדה מתאושש מהניתוח הוא מרגיש שקרלה אינה מגלה עניין בו ולא עושה מאמצים לבקר אותו, הוא גם מתחיל לחדוש בכוונותיו של פרנסיסקו, מסיבות אלה הוא דורש לעבור לחדר אחר בבית חולים.

הרוצחים השכירים מגיעים לחדר שהם חושבים שנמצא בו מנדה והם מגלים שהם הרגו אדם אחר חף מפשע, בוב, ננסי והמשטרה סבורים כי ההרוג זוהה בטעות כמנדה והם מצמידים לו שמירה צמודה 24 שעות ביממה עד שישתחרר מבית החולים. חבורת הרוצחים הנחושים לקבל את השכר תמורת העבודה שהם צריכים לבצע מתחילים להתנהל בפזיזות ובחוסר זהירות המובילה לעימות בבית החולים, בעימותים נורה ירייה ובוב נקלע באמצע, בוב מתעמת עם אחד המתנקשים ושניהם נופלים דרך החלון.

== קישורים חיצוניים ==

קטגוריה:סרטי 1958
קטגוריה:סרטים בריטיים מבוססי ספרים
קטגוריה:סרטי שחור-לבן בריטיים
קטגוריה:סרטי מתח בריטיים
אנדרטת המתנדבים העברים ליחידות הצבא הבריטי במלחמות העולם

אנדרטת המתנדבים העברים ליחידות הצבא הבריטי במלחמות העולם ניצבת ביער ההתנדבות שליד מושב משמר איילון, בשפלת יהודה.

==האנדרטה==
האנדרטה הצנועה ממוקמת בקרחת היער. היא במת בטון ואבן מוגבהת, שאליה מעפילות מדרגות ולצידן שלט המכריז על שם היער והאנדרטה. מעקה בטון נמוך מקיף את הרחבה וחלקו שמול המדרגות הוא מוגבה. בחלקו העליון המרכזי, הבולט ביותר, נצבע דגל ישראל. מתחת לדגל ומשני עבריו קבועות במעקה לוחיות קרמיקה המציגות את סמלי החילות והיחידות של הכוחות המזוינים הבריטים, שבהם שירתו המתנדבים העברים במלחמת העולם הראשונה ובמלחמת העולם השנייה. סמלי היחידות המוצגים באנדרטה היו עשויים בעבר ממתכת.

הסמלים המוצגים הם של החילות והיחידות הבאים:
* במרכז המעקה - גדוד נהגי הפרדות, הרגימנט הארץ-ישראלי, החטיבה היהודית הלוחמת, יחידת הקומנדו ה-51, גדודי קלעי המלך ה-38, ה-39 וה-40, החיל הכללי. לצידם מוצג סמל קרן קיימת לישראל
* מימין - חיל ההספקה, חיל החפרים, הצי המלכותי, חיל התותחנים, הצנחנים, הגדוד הראשון ליהודה
* משמאל - חיל התובלה, חיל החימוש, חיל הקשר, חיל העזר לנשים, חיל הרפואה, חיל המשטרה הצבאית.

האנדרטה הוקמה על ידי קרן קיימת לישראל ונחנכה בשנת 1976.

==קישורים חיצוניים==

* [https://www.izkor.gov.il/en_5064e31361affcc3c6093a91e0016243 האנדרטה], באתר יזכור

מתנדבים העברים ליחידות הצבא הבריטי במלחמות העולם
מתנדבים העברים ליחידות הצבא הבריטי במלחמות העולם
מתנדבים העברים ליחידות הצבא הבריטי במלחמות העולם
מתנדבים העברים ליחידות הצבא הבריטי במלחמות העולם
קטגוריה:מתנדבי היישוב
קטגוריה:מועצה אזורית גזר
קטגוריה:הגדודים העבריים
קטגוריה:ישראל: הנצחת חיילים יהודים בצבאות זרים
ITunes Originals – Alanis Morissette

ITunes Originals – Alanis Morissette הוא אלבום אוסף של הזמרת האמריקאית אלאניס מוריסט ב-15 ביוני 2004 בלעדית בחנות הדיגיטלית אייטונס.<ref></ref><ref></ref> האלבום כולל סך הכל 21 רצועות כאשר חלק מהם הם קטעים בהם מוריסט מדברת על השירים שלה וחלק מהם הם ביצועים חיים לחלק מהשירים שלה.

אלבום האוסף יצא במסגרת סדרת אלבומי האייטונס הידועה, iTunes Originals.

== רשימת רצועות ==
# Introduction" - 1:42"
# Thoughts About "You Oughta Know" - 0:52
# You Oughta Know"- 4:09"
# The Motivation Behind Writing "Everything" - 2:37
# Everything" (iTunes Originals version) - 4:34"
# How the Inspiration Behind "Everything" is similar to "Head over Feet" - 0:46
# Head over Feet" (iTunes Originals version) - 4:20"
# The Most Ironic Thing About "Ironic" - 0:51
# Ironic" (iTunes Originals version) - 3:55"
# How to Ruin Your Life in "Eight Easy Steps" - 0:37
# Eight Easy Steps"- 2:50"
# "Thank U" Is a "Prayer" - 0:54"
# Thank U" (iTunes Originals version) - 4:36"
# Finding Excuses" - 0:45"
# Excuses" (iTunes Originals version) - 3:56"
# The Therapy Behind Hands Clean" - 0:55"
# Hands Clean" (iTunes Originals version) - 4:44"
# The Most gratifying Moments for Me" - 0:48"
# Utopia" - 4:58"
# Why the Album Is Called "So-Called Chaos" - 1:15"
# Out Is Through" - 3:52"

==קישורים חיצוניים==

==הערות שוליים==

קטגוריה:אלבומי אלאניס מוריסט
קטגוריה:iTunes Originals
קטגוריה:אלבומי אוסף באנגלית
קטגוריה:אלבומי חברת מאבריק רקורדס
Live at Montreux 2012

Live at Montreux 2012 הוא אלבום הופעה של הזמרת-יוצרת הקנדית אלניס מוריסט.<ref></ref> אלבום ההופעה יצא לאור ב-22 באפריל 2013 ומתעד את הופעתה של הזמרת בפסטיבל Montreux Jazz אשר נעשתה כחלק מסיבוב ההופעות "Guardian Angel Tour".

בנוסף ל-DVD שתיעד את ההופעה, צורף גם תקליטור שהכיל את כל הביצועים לשירים בגרסת אודיו.

== רשימת רצועות ==
===DVD===
#"I Remain" 
#"Woman Down"
#"All I Really Want"
#"You Learn"
#"Guardian"
#"Flinch"
#"Forgiven"*
#"Hands Clean"
#"I Remain" (Segue 2)
#"Citizen of the Planet"
#"Ironic"
#"Havoc"
#"Head Over Feet"
#"Versions of Violence"
#"I Remain" (Segue 3)
#"You Oughta Know"
#"Numb"
#"Hand in My Pocket"
#"Uninvited"
#"Thank U"

===דיסק===
#"I Remain"
#"Woman Down"
#"All I Really Want"
#"You Learn"
#"Guardian"
#"Flinch"
#"Hands Clean"
#"Ironic"
#"Havoc"
#"Head Over Feet"
#"Versions of Violence"
#"You Oughta Know"
#"Numb"
#"Hand in My Pocket"
#"Thank U"

==קישורים חיצוניים==

== הערות שוליים ==

קטגוריה:אלבומי וידאו מ-2013
קטגוריה:אלבומי אלאניס מוריסט
קטגוריה:אלבומי הופעה באנגלית
קטגוריה:אלבומי רוק אלטרנטיבי
קטגוריה:אלבומי חברת מאבריק רקורדס
ג'ים בארנס

ולווט ג'יימס "ג'ים" בארנס (באנגלית: Velvet James "Jim" Barnes; 13 באפריל 1941 – 14 בספטמבר 2002) היה כדורסלן אמריקאי, אשר שיחק בליגת ה-NBA בין השנים 1964–1970, לאחר שנבחר בבחירה הראשונה של דראפט ה-NBA{{כ}} 1964. בעונת זכה באליפות ה-NBA כשחקן בוסטון סלטיקס, ולאורך 7 עונותיו בליגה רשם ממוצעים כוללים של 8.8 נקודות ו-6.5 ריבאונדים למשחק. נודע בכינוי "Bad News".

==ביוגרפיה וקריירה==
בארנס נולד וגדל בעיר טאקרמן שבארקנסו, ובין השנים 1960–1962 למד במכללת קמרון אשר בלוטון, אוקלהומה. בשנת 1962 עבר ללמוד במכללת טקסס המערבית (כיום "אוניברסיטת טקסס באל פאסו"), על מנת לשחק בקבוצת הכדורסל שלה תחת המאמן דון הסקינס, חבר היכל התהילה של הכדורסל. בעונתו הראשונה בקבוצה קלע 18.9 נקודות ואסף 16.5 ריבאונדים בממוצע למשחק, והוביל את ה"מיינרס" להעפלתם הראשונה אי פעם לטורניר אליפות המכללות. בעונה העוקבת שיפר את תפוקתו ל-29.1 נקודות ו-19.2 ריבאונדים למשחק, והוליך את קבוצתו לשלב שמינית גמר טורניר המכללות, לאחר שקלע 42 נקודות בניצחון מול אוניברסיטת טקסס A&M.

==נבחרת ארצות הברית==
בסיום לימודיו האקדמיים השתתף באולימפיאדת טוקיו (1964) כשחקן נבחרת ארצות הברית בכדורסל, אשר ניצחה בכל תשעת משחקיה בהפרש ממוצע של כ-30 נקודות וזכתה במדליית הזהב. לאורך הטורניר היה בארנס הקלעי החמישי של נבחרתו, עם ממוצע של 8.5 נקודות למשחק

==קריירת משחק מקצועית==
בדראפט ה-NBA{{כ}} 1964 נבחר בארנס בבחירה הראשונה, על ידי ניו יורק ניקס. בעונתו הראשונה בקבוצה קלע 15.5 נקודות ואסף 9.7 ריבאונדים בממוצע למשחק, ובסיומה נבחר לחמישיית הרוקיז של העונה.

לאחר 7 משחקים בעונת הועבר עם ג'וני גרין וג'וני איגן בטרייד לבולטימור בולטס, תמורת וולט בלאמי. עד לסיום אותה עונה קלע 12.1 נקודות בממוצע למשחק עבור הבולטס.

בספטמבר 1966 נשלח בטרייד ללוס אנג'לס לייקרס, בינואר 1968 הועבר לשיקגו בולס, ובדצמבר 1968 נמכר לבוסטון סלטיקס. באותה עונה, , זכו הסלטיקס באליפות ה-NBA, אולם בארנס עצמו לא שותף כלל לאורך הפלייאוף, בשל פציעה. בעונת חזר לשחק עבור הבולטס, אך שותף ב-11 משחקים בלבד, בטרם פרש ממשחק.

ב-14 בספטמבר 2002 נפטר בארנס כתוצאה משבץ מוחי, בגיל 61.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ארקנסו: כדורסלנים
קטגוריה:כדורסלני אוניברסיטת טקסס באל פאסו
קטגוריה:בחירות דראפט של ניו יורק ניקס
קטגוריה:כדורסלני ניו יורק ניקס
קטגוריה:כדורסלני בולטימור בולטס (1963–1973)
קטגוריה:כדורסלני לוס אנג'לס לייקרס
קטגוריה:כדורסלני שיקגו בולס
קטגוריה:כדורסלני בוסטון סלטיקס
קטגוריה:כדורסלני נבחרת ארצות הברית
קטגוריה:כדורסלנים באולימפיאדת טוקיו (1964)
קטגוריה:אלופים אולימפיים אמריקאים: כדורסל
קטגוריה:אמריקאים שנולדו ב-1941
קטגוריה:אמריקאים שנפטרו ב-2002
עמיחי רדזינר

עמיחי רדזינר (נולד ב-3 ביוני 1969) הוא פרופסור מן המניין בפקולטה למשפטים באוניברסיטת בר-אילן, החוקר את תחום המשפט התלמודי וההלכה המודרנית, ואת ההיסטוריה של המשפט בארץ ישראל במאה העשרים.

== ביוגרפיה ==
רדזינר נולד בתל אביב ולמד בישיבת אור עציון. לאחר לימודיו בישיבה פנה ללימודי תלמוד ומשפטים באוניברסיטת בר-אילן. עם סיום התואר הראשון ב-1996 החל רדזינר ללמד במרכז האקדמי שערי משפט בהוד השרון. במקביל החל בלימודים במסלול ישיר לתואר דוקטור באוניברסיטת בר-אילן. עבודת הדוקטורט של רדזינר עסקה ביסודות דיני קנסות במשפט התלמודי, והונחתה על ידי פרופסור ברכיהו ליפשיץ ופרופסור ידידיה צבי שטרן. העבודה זכתה בפרס הרקטור לעבודות מצטיינות לתואר שלישי (תש"ס) ויצאה לאור כספר בשנת 2014. לאחר סיום הדוקטורט, החל לעבוד כחוקר בנושאי דת ומדינה במכון הישראלי לדמוקרטיה, וכמרצה במחלקות לתלמוד ומשפטים באוניברסיטה.

בשנת 2011 מונה כפרופסור חבר. בשנת 2012 כיהן כפרופסור אורח בבית הספר למשפטים ע"ש דדמאן באוניברסיטת SMU שבדאלאס, טקסס. בשנת 2014 כיהן כחוקר אורח בבית הספר למשפטים ע"ש אוסגוד באוניברסיטת יורק שבטורונטו. בשנת 2015 היה עמית מחקר בפקולטה למדעי היהדות שבאוניברסיטת הרווארד, ובשנת 2018 מונה כפרופסור מן המניין באוניברסיטת בר-אילן.

רדזינר ערך במשותף עם יעקב חבה קובץ מאמרים על ההליך הדיוני של המשפט העברי. עוד ערך במשותף עם צבי זוהר ואלימלך וסטרייך קובץ מאמרים על משנת הרב עוזיאל.

מאז 2003 משמש רדזינר כעורך הראשי של כתב העת "הדין והדיין" - פסקי דין רבניים בנושאי משפחה, היוצא אחת לארבעה חודשים בהוצאת מרכז רקמן לקידום מעמד האישה.

==קישורים חיצוניים==
* 

== הערות שוליים ==

קטגוריה:בוגרי ישיבת אור עציון
קטגוריה:בוגרי אוניברסיטת בר-אילן: משפטים
קטגוריה:בעלי תואר דוקטור מאוניברסיטת בר-אילן
קטגוריה:סגל אוניברסיטת בר-אילן: משפטים
קטגוריה:ישראלים שנולדו ב-1969
הר בראון (ניו סאות' ויילס)

הר בראון (באנגלית: Brown Mountain) הוא הר ברכס קיבייאן, המהווה חלק מהרכס המחלק הגדול, במדינת ניו סאות' ויילס, שבאוסטרליה.

== גאוגרפיה ==
גובהו של ההר 1,243 מטרים מעל פני הים.

ההר ממוקם 13 קילומטרים מהכפר נימיטייבל (Nimmitabel), 17 קילומטרים מהכפר במובקה (Bemboka), ו-34 קילומטרים מהכפר קנדלו (Candelo).

=== הר בראון הקטן ===

בסמוך להר בראון מצוי "הר בראון הקטן" (באנגלית: Little Brown Mountain).

גובהו של הר בראון הקטן הוא 514 מטרים מעל פני הים.

הר בראון הקטן ממוקם 4.47 קילומטרים מהכפר במבוקה.

== תיירות ==

הר בראון מצוי בתוך שמורת טבע שנועדה להגן על הפרחים באזור, וכן ההר הוא אזור נופש ופנאי.

בסביבת ההר מצוי אתר מחנאות.

אורכו של מסלול הטיפוס המוביל לפסגת ההר 10.67 קילומטרים, בהם מעפיל המטפס הפרש גבהים של 784 מטרים, בשיפוע ממוצע של 7.4%; המסלול נחשב למסלול ה-2,497 הכי טוב בעולם.

== קישורים חיצוניים ==
* [https://archive.today/20130627222657/http://www.ga.gov.au/place-name/PlaceDetails.jsp?fctext=RDGE&fctext=HILL&fctext=MT&fctext=HILL&fctext=RDGE&fctext=HILL&fctext=MT&fctext=MT&submit1=NSW9706&fctext=HILL&fctext=PASS&fctext=PASS&fctext=MT&fctext=HILL&fctext=HILL&fctext=MT&fctext=RDGE&fctext=RDGE הר בראון] באתר ממשלת אוסטרליה
* [http://www.bonzle.com/c/a?a=p&p=36055&cmd=sp מפת אזור הר בראון]
* [https://mapcarta.com/28647240 מפת שמורת הטבע של הר בראון]
* [https://caravanontour.com/free-campsites-and-low-cost-camping/new-south-wales/rest-area-and-places-to-pull-over-when-tired/2439-brown-mountain-rest-area.html מידע על מחנאות באזור הר בראון]
* [https://www.climbbybike.com/climb/brown-mountain/18205 מידע על טיפוס הרים בהר בראון]
* 

== הערות שוליים ==

בראון
Gotta Have It

Gotta Have It הוא סינגל שהוקלט על ידי הראפרים האמריקאים ג'יי זי וקניה וסט, מתוך אלבומם המשותף, Watch the Throne. השיר יצא לאור ב-6 בדצמבר 2011, על ידי חברות התקליטים רוק-א-פלה רקורדס, רוק ניישן ודאף ג'אם, כסינגל השישי מתוך האלבום.

== רקע וכתיבה ==
ג'יי זי וקניה וסט שיתפו פעולה במספר רב של רצועות, בהם הסינגלים "Monster", "Swagga Like This" ו-"Run This Town".<ref></ref><ref name="pitchfork.com"></ref> בשנת 2010 החלו בהפקה והקלטות יחד עבור אלבום חדש, בשם Watch the Throne.<ref name="pitchfork.com"/> השיר, שנכלל בתוך האלבום, הופק על ידי צמד המפיקים הנפטונז, תוך עזרתו של וסט. השיר דוגם בתוכו שלושה שירים של זמר הסול האמריקאי ג'יימס בראון; "Don't Tell a Lie About Me and I Won't Tell the Truth About You", "People Get Up and Drive Your Funky Soul" ו-"My Thang", ומכיל בתוכו מלודיית חליל מזרחית.<ref name="ReferenceA"></ref> על פי דיווחים, הפקת השיר הייתה יקרה מאוד.<ref name="ReferenceA"/> השיר יצא לאור כסינגל השישי של האלבום בארצות הברית, תוך שנשלח אל הרדיו האורבני ב-6 בדצמבר 2011,<ref></ref> וגם לרדיו הקצבי ב-31 בינואר 2012.<ref></ref> את השיר ביצעו וסט וג'יי זי בסיבוב ההופעות שלהם, הנושא את שם האלבום.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000
|}

==קישורים חיצוניים==

== הערות שוליים ==

קטגוריה:שירי 2011
קטגוריה:שירי ג'יי-זי
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שנכתבו על ידי פארל ויליאמס
קטגוריה:סינגלים בהוצאת רוק-א-פלה רקורדס
מחוז קקאטה

קקאטה (בגרינלנדית: Qeqqata) הוא אחד מחמשת מחוזות גרינלנד, שטח המחוז כ-115,500 קמ"ר והוא המחוז השלישי בשטחו בגרינלנד; כמו כן כמות האוכלוסייה במחוז מדורגת במקום השלישי במחוזות גרינלנד ומונה כ-9,378 תושבים, רובם מרוכזים בערים מאניצוק וסיסימיוט שהיא העיר הגדולה במחוז ובירתו והעיר השנייה בגודלה בגרינלנד;

המחוז הוקם ב־1 בינואר 2009 באיחוד של שני מחוזות הנושאים את שמות הערים סיסימיוט ומאנטסוק כחלק מרפורמה שחילקה מחדש את מחוזות גרינלנד ממספר מחוזות הנושאים את שם היישוב הגדול ביותר בהם לחמישה מחוזות (לא כולל הפארק הלאומי צפון-מזרח גרינלנד שבעצם גדול בשטחו מכל מחוז אחר בגרינלנד אך אינו משתייך לאף מחוז ואין בו תושבים כלל.)

== גאוגרפיה ==
גבולות המחוז: בצפון מחוז קקרטליכ, במזרח ובדרום מחוז סרמרסוק, ובמערב מצר דייוויס המפריד בין החוף המערבי של גרינלנד לאי באפין בטריטוריית נונאווט בקנדה, כמו בשאר גרינלנד חוף המחוז למצר-דייוויס מלא בפיורדים ובאיים רבים שעל אחד מהם שוכנת העיר מאניטסוק. במחוז עובר קו-הרוחב N66.5°<ref>למעשה הקו המדויק הוא 66°33′48.2″ North</ref> המסמל את החוג הארקטי, משכך ובשל מיקומה הצפוני של גרינלנד, האקלים במחוז הוא אקלים ארקטי.

=== שפה ===
התושבים שבמחוז קקאטה שבדרום-מערב גרינלנד דוברים את התת-ניב המרכזי של הניב-המערבי של השפה הגרינלנדית - כלשיסוט (Kalaallisut), כמו כן מובנת אף השפה הדנית אף על פי שכבר אינה השפה הרשמית בגרינלנד.

== תחבורה ==
כמו בשאר גרינלנד, במחוז לא קיימים כבישים מלבד רחובות הערים, והתחבורה בין שני הערים המרכזיות ולשאר ערי גרינלנד תתבצע על ידי טיסות פנים אותן מפעילה אייר גרינלנד והן יכולות לכלול אף שלוש עצירות ביניים.

במחוז קקאטה שלושה שדות תעופה: בסיסימיוט, במאניטסוק, ונמל התעופה קאנגרלוסואק הנמצא בקצה פיורד ארוך בעל שם זהה, ריחוקו של נמל התעופה מן הים ביחס לשאר שדות התעופה בגרינלנד גורם שיהיו בו פחות רוח וערפל ולכך הוא מהווה שער הכניסה העיקרי לגרינלנד ובסיסה המרכזי של חברת התעופה הלאומית – אייר גרינלנד, למרות זאת רוב הנוסעים המגיעים אליו פונים לטיסות המשך ליעדים אחרים בגרינלנד.

ההגעה מהעיר לנמל התעופה תתבצע על ידי טיסה עם חניית ביניים בנואוק. אמנם בין נמל התעופה לעיר סיסימיוט קיימת דרך אך היא דרך עפר ברובה והמעבר בה במהלך החורף אפשרי במזחלות בלבד. בחודש יולי 2020 אמורה הייתה להתחיל בניית הקטע הראשון של הכביש הראשון בגרינלנד העובר מחוץ ליישוב עירוני, העתיד לחבר את נמל התעופה לעיר סיסימיוט.<ref></ref><ref></ref> כמו כן ההגעה מהיישובים הקטנים לערים הגדולות הסמוכות יכולה להתבצע באמצעות מסוקים וסירות – כשתנאיי הים מאפשרים זאת.

== גלריית תמונות ==
<gallery>
קובץ:Sisimiut in 2010 (4).JPG|מראה העיר סיסימיוט, מחוז קקאטה
קובץ:Qeqqata-montage.jpg|פוטומנטאז' של מחוז קקאטה
קובץ:Greenland Kangerlussuaq icesheet.jpg|קרחון באזור נמל התעופה קאנגרלוסואק
קובץ:Umimmak-sign-kangerlussuaq.jpg|תמרור אזהרה מפני כבשי מושק באזור קאנגרלוסואק, מחוז קקאטה
</gallery>

== ראו גם ==
* מחוזות גרינלנד
* גרינלנד
* מחוזות דנמרק

== קישורים חיצוניים ==

* 

==הערות שוליים==

קקאטה
מזי כהן (אלבום)

מזי כהן הוא אלבום הבכורה של הזמרת מזי כהן, אשר יצא לאור בשנת 1988 ובו שירים שאת כל המילים כתבה הפזמונאית רוני ערן והלחנים של מזי כהן, חלקם בשיתוף עם המפיק המוזיקלי איתן גדרון; היוצא דופן הוא השיר "שם באבן" שהוא תרגום השיר Army Dreamers של קייט בוש.
==הפקה==
בשנת 1981 חתמה כהן, לאחר שהתפרסמה עם להקת "גזוז" וכזמרת במספר שיתופי פעולה עם אמנים שונים, על חוזה הקלטות עם חברת "סי. בי. אס. ישראל" (שהפכה אחר כך ל-NMC). הפקת התקליט נדחתה מספר פעמים, אך כהן חידשה את החוזה כל שנה בתקווה שהפקתו תתחיל. בינתיים השתתפה בהפקות שונות וזכתה להצלחה עם הופעותיה באופרת הרוק "מאמי" (סי. בי. אס. אף הוציא לאור את אלבום ההופעה). בתחילת 1987 החליטה להפיק תקליט על חשבונה יחד עם חברה לחיים (בהמשך בעלה) איש הסאונד איתן ויסלר. עם הצלחת הסינגל הראשון "חופשת מולדת" בתחנות הרדיו, נחתם הסכם ההפצה עם חברת "הד ארצי" בתחילת 1988. יציאת התקליט התעכבה מספר שבועות עד שהתקבל אישור מקייט בוש להשתמש בשירה "שם באבן" באלבום - שיר אנטי מלחמתי שהוקלט כדואט עם מתי כספי.

בסוף 1990 זכתה כהן בתביעה נגד "סי. בי. אס.", אך הפסידה בערעור.

האלבום מכר כ-7,000 עותקים עד סוף 1990. חלק משיריו בוצעו בגרסאות כיסוי בתחרויות מוזיקה טלוויזיוניות.

== רשימת השירים ==

==קישורים חיצוניים==
ביקורות
* 
* 
* 

==הערות שוליים==

קטגוריה:אלבומי בכורה מ-1988
קטגוריה:אלבומים בעברית
קטגוריה:אלבומי רוק ישראליים
רומאו פליקיארי

רומאו פליקיארי (בפורטוגזית: Romeu Pellicciari; 26 במרץ 1911 – 15 ביולי 1971) היה כדורגלן ברזילאי, ששיחק בעמדת החלוץ.

==ביוגרפיה==
רומאו, כדורגלן ברזילאי-איטלקי, נולד ב-26 במרץ 1911 בג'ונדיאי שבברזיל. בתחילת הקריירה שיחק בקבוצות חובבניות עד שעבר לפלמיירס ב-1930. הוא זכה עימה ב-3 תוארי אליפות סאו פאולו וקיבע את מעמדו כאגדה במועדון כאשר כבש רביעייה בניצחון 0–8 על היריבה העירונית קורינתיאנס. ב-1935 עבר רומאו לפלומיננסה עימה זכה בקמפיונאטו קיורקה חמש פעמים. למרות שקיבל הצעות ממועדונים אירופיים הוא נשאר נאמן לה. ב-1942 חזר רומאו לפלמיירס וזכה שוב פעם בתואר הליגה האזורית.

במדי נבחרת ברזיל השתתף במונדיאל 1938 שנערך בצרפת שם כבש שלושה שערים ב-4 משחקים. הוא כבש בניצחון 5–6 על פולין בשמינית הגמר, משחק הזכור בעיקר כמשחק בו חברו לנבחרת, לאונידאס, כבש שלושער ומיד אחריו ארנסט וילימובסקי הפולני כבש רביעייה. בחצי הגמר כבש נגד איטליה, דבר שלא מנע את הפסדה 2–1. במשחק על המקום השלישי כבש נגד שוודיה ונבחרתו סיימה במקום השלישי בסיום הטורניר.

==קישורים חיצוניים==

קטגוריה:כדורגלנים ברזילאים
קטגוריה:כדורגלני מונדיאל 1938
קטגוריה:כדורגלני נבחרת ברזיל
קטגוריה:חלוצי כדורגל ברזילאים
קטגוריה:כדורגלני פלמיירס
קטגוריה:כדורגלני פלומיננסה
קטגוריה:ברזילאים שנולדו ב-1911
קטגוריה:נפטרים ב-1971
לנגור הכיפה

לנגור הכיפה (שם מדעי: Trachypithecus pileatus) הוא מין של קוף מהסוג לוטונג החי בתת-היבשת ההודית באזורים לחים. הוא מצוי בסכנת הכחדה עקב פגיעה בבתי גידולו המיוערים.

לנגור זה מגיע לאורך 49 עד 71 סנטימטרים, עם זנב מתפתל באורך 83 עד 100 סנטימטרים. הקוף בעל בעל פרווה ארוכה בצבע אפור-שמנת עם חזה כתום ופנים כהות. סביב הלחיים ישנו "זקן לחיים" לבן והקצה העליון של הראש שחור, מה שנתן לו את שמו. קוף זה הוא בעיקר אוכל-צמחים עם תזונה צמחונית הכוללת בעיקר ניצני עלים ופרחים, זרדים ופירות.

הלנגורים הם פעילי יום החיים בקבוצות קטנות של 2 עד 14 פרטים ביער ובראשם עומד זכר דומיננטי.

לרוב הם חיים ביערות גשם, אך זה תלוי באוכלוסייה. הם חיים במדינות: הודו, בנגלדש, בהוטן ומיאנמר.

===תת-מינים===
* Trachypithecus pileatus pileatus
* Trachypithecus pileatus durga
* Trachypithecus pileatus brahma
* Trachypithecus pileatus tenebricus

==קישורים חיצוניים==

== הערות שוליים ==

קטגוריה:טקסונים שתוארו בידי אדוארד בליית
קטגוריה:קולובים
קטגוריה:הודו: יונקים
קטגוריה:בעלי חיים שתוארו ב-1843
הנסיך-צפרדע (סרט)

הנסיך-צפרדע (באנגלית: The Frog Prince) הוא סרט מוזיקלי משנת 1986, המבוסס על מעשייה בעלת אותו שם של האחים גרים. הסרט צולם בתל אביב והוא הראשון בסדרת סרטים המבוססות על מעשיות ואגדות ילדים של קנון גרופ.

==עלילה==
הנסיכה זורה מתגלגלת ומתהפכת במיטתה וקמה מהשינה. כאשר היא שומעת צלילים של חצוצרות מלכותיות המבשרות על הודעה חשובה היא שרה על יום המזל שלה כשהיא מתלבשת ומחזיקה בכדור הזהב המוזהב שלה, היא עוברת במסדרונות הטירה ושם שניים מעובדי הטירה נוזפים בה על כך שהיא לא מתנהגת כמו נסיכה.

לאחר שזורה מפילה את הכדור שלה במי המזרקה יוצאת מן המים צפרדע בגודל אנושי בשם ריביט, היא מבטיחה להיות חברה שלו ולקחת אותו לארמון בתמורה לכך שיוציא לה את הכדור מן המים.

ריביט מלמד את זורה לרקוד וכיצד לנהוג כנסיכה, כאשר זורה מחפשת את ריביט ביער היא מנשקת אותו וכך הוא מתגלה כנסיך אמיתי.

== שחקנים ודמויות ==
{| class="wikitable" 
|-
!שם השחקן/ית
!שם הדמות
|-
| איילין קווין || הנסיכה זורה
|-
| הלן האנט || הנסיכה הנרייטה
|-
| ג'ון פרגון || ריביט / הנסיך
|-
| קלייב ריוויל || המלך וויליאם
|-
| אלי גורנשטיין || טבח
|-
| שמואל עצמון || הברון פון וובל
|-
| אהרון קפלן || 
|-
| משה איש כסית || 
|}

== קישורים חיצוניים ==

* 

קטגוריה:סרטי 1986
קטגוריה:הנסיך-צפרדע
קטגוריה:סרטים מוזיקליים אמריקאיים
דודג' רויאל

דודג' רויאל (באנגלית: Dodge Royal) היא מכונית סלון אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1959–1954 בארצות הברית.

==תצורות "דודג' רויאל"==

* דור ראשון - יוצר בשנת 1954
* דור שני - יוצר בין השנים 1956 - 1955
* דורשלישי - יוצר בין השנים 1959–1957

==ממאפייני "דודג' רויאל"==
* מנוע קדמי / מנוע בנזין.
* מנוע הנעה אחורית.
* מנוע קירור מים.

===תצורות===
* 4 דלתות - סדאן
* 2 דלתות - קופה
* 2 דלתות - הרדטופ
* 4 דלתות - הרדטופ
* 2 דלתות - קבריולה
* 2 דלתות - סטיישן
* 4 דלתות - סטיישן

==גלריה==
<gallery mode="packed" heights="120">
קובץ:1954 Dodge Royal (6463110827).jpg | "דודג' רויאל", שנת 1954
קובץ:1954 Dodge Royal Convertible (35569316613).jpg | "דודג' רויאל", שנת 1954 - קבריולה
קובץ:55 Dodge Royal (9125248311).jpg | "דודג' רויאל", שנת 1955 - קופה
קובץ:55 Dodge Royal (9125251849).jpg | "דודג' רויאל", שנת 1955 - קופה
קובץ:1956 Dodge Royal D63-2 V8 four-door sedan, front left (Hershey 2019).jpg | "דודג' רויאל", שנת 1956
קובץ:1957 Dodge Royal - 15297198273.jpg | "דודג' רויאל", שנת 1957 - קבריולה
קובץ:1958 Dodge Royal sedan (6102284531).jpg | "דודג' רויאל", שנת 1958

</gallery>

==ראו גם==
* דודג'
* דודג' 1955 
* דודג' 880
* דודג' דה לוקס
* דודג' קסטום רויאל
* קרייזלר רויאל
* קרייזלר רויאל (אוסטרליה)

==קישורים חיצוניים==

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:צבא ארצות הברית - כלי רכב
קטגוריה:דגמי מכוניות שהושקו ב-1954
רויאל
קטגוריה:מכוניות אמריקאיות
מנהרת האהבה

מנהרת האהבה (באנגלית: The Tunnel of Love) הוא סרט קולנוע אמריקאי מסוגת קומדיה רומנטית בבימויו של ג'ין קלי, עם דוריס דיי וריצ'רד וידמרק בתפקידים הראשיים.

התסריט מבוסס על מחזה בשם זה מאת פיטר דה פריז וג'וזף פילדס שהועלה בהצלחה בברודוויי.

זה היה הסרט הראשון של ג'ין קלי אותו ביים ולא השתתף כשחקן. זה היה גם סרטו האחרון במטרו גולדווין מאייר.

העלילה היא על זוג מבוגר יחסית המתקשה להוליד ילדים ועל הקשיים שלהם באימוץ המשפיעים על הזוגיות שלהם.

דוריס דיי הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

שיר הנושא של הסרט הפך לאחד מלהיטיה היותר מוכרים של דוריס דיי.

==תקציר העלילה==
אוגוסט "אגי" (ריצ'רד וידמרק) פול ואשתו איסולדה (דוריס דיי) הם זוג מבוגר יחסית שמנסים להוליד ילד ללא הצלחה. אגי הוא צייר קריקטורות מתוסכל שאינו מסוגל להתפרנס והם חיים מקצבה של הסבתא. לדיק פפר (גיג יאנג) ואשתו אליס (אליזבת פרייזר) שגרים לידם יש כבר שלושה ילדים ואחד בדרך. דיק הוא רודף נשים ומטיף כל הזמן לאגי שיעשה כמוהו ואולי אז יוכל להוליד.

לאחר שכל הניסיונות להביא להריון לא הצליחו, הם נרשמים לעמותת אימוץ בשם "Rock-a-Bye". אגי מטביע את יגונו בשתייה וכאשר מגיעה אליו נציגה מצודדת מהעמותה, הוא חושב שהיא באה להתרים ומתנהג בהתאם. רק לאחר שהיא מציגה את עצמה בשם אסטל נובק (גיה סקלה) מעמותת האימוץ, הוא מבין את טעותו אבל זה מאוחר מידי. אסטל עוזבת ואיסולדה כועסת עליו מאוד.

לאחר זמן מגיעה אסטל לאגי ומתנצלת על הפגישה. אגי המושפע מדיק מחליט לחזר אחריה, מזמין אותה למסעדה ובדרך לוקח תרופות להרגעת עצביו. לבסוף הוא נרדם והיא לוקחת אותו למוטל. 

בבוקר הוא מתעורר במוטל לבד ומניח ששכב עם אסטל. הוא מספר לדיק על חששותיו. אסטל מודיעה לו שהיא בהריון והוא בטוח שזה ממנו.

כעבור שלושה חודשים מגיעה מנהלת העמותה, גב' מקרקן (אליזבת וילסון) ומודיעה כי עוד שלושה חודשים יהיה להם ילד לאימוץ. איסולדה שמחה ואגי מלא חששות.

מסתבר שהילד דומה דמיון מפתיע לאגי כשהיה תינוק ואיסולדה מניחה שאגי הוא אבי הילד ומודיעה על רצונה להיפרד וכבר אורזת את חפציה.

ברגע האחרון מגיעה אסטל ומודיעה להם כי היא נוסעת לבעלה באוסטרליה וכי נולדה להם בת.

כעת סולחת איסולדה לאגי וגם מודיעה לו כי כעת היא בהריון.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|ריצ'רד וידמרק
|אוגוסט "אגי" פול
|צייר
|-
|דוריס דיי
|איסולדה פול
|אשתי של אגי
|-
|גיג יאנג
|דיק פפר
|עיתונאי
|-
|אליזבת פרייזר
|אליס פפר
|אשתו של דיק
|-
|גיא סקלה
|אסטל נובק
|עובדת סוציאלית
|-
|אליזבת וילסון
|גב' מקרקן
|מנהלת עמותת אימוץ
|}

==קישורים חיצוניים==

* [https://www.youtube.com/watch?v=5D1VYAGxUAo קדימון למנהת האהבה], באתר יוטיוב
* [https://www.youtube.com/watch?v=M6NtX8IfX74 דוריס דיי שרה מנהרת האהבה], באתר יוטיוב

קטגוריה:סרטי 1958
קטגוריה:סרטים אמריקאיים
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים מבוססי מחזות
קטגוריה:סרטי קומדיה רומנטית
קטגוריה:אימוץ בתרבות ובאמנות
צפון אורחובו-בוריסובו

צפון אורחובו-בוריסובו (ברוסית: Орехово-Борисово Северное) היא נפה של המחוז הדרומי של העיר הפדרלית מוסקבה, שברוסיה. שטח המחוז הוא 7.6716 קמ"ר ואוכלוסייתו מונה 132,307 תושבים (2020).

בשנת 1960 נכללה שטחו של הראיון המודרני בעיר מוסקבה, תחילה בראיון פרולטרסקי, ומאז 1969 – בקרסנוגווארדייסקי. בשנות השבעים היה זה חלק מאזור הדיור ההמוני אורחובו-בוריסובו.

רק בית העלמין אורחובו שרד מהכפר אורחובו. שמות הראיונים צפון אורוחובו-בוריסובו ודרום אורחובו-בוריסובו ותחנת המטרו אורחובו מזכירים את שם הכפר.

ארגון הפשע אורחובסקאיה ביסס את שמו על שכונת המגורים אורוחובו-בוריסובו שעל שטחו ממוקמת נפת צפון אורחובו-בוריסובו.

== אתרים ראויים לציון ==
* שמורה ומוזיאון צאריצינו
* כנסיית השילוש הקדוש באורחובו-בוריסובו 
* מלון מילאן
* מכללה מוסקבאית למנהל וטכנולוגיות חדשות
* המכללה הטכנית המוסקבאית
* קניון "קשירסקאיה פלאזה"
* מרכז קניות "גלריה וודוליי"
* קניון מכוניות "מוסקבה", הגדול ביותר באירופה
* תחנות המטרו אורחובו, דומדדובסקאיה, צאריצינו

==קישורים חיצוניים==

* 

קטגוריה:מוסקבה: נפות